Document ID: /roh_data/filtered/fineweb-2-filterrobots_roh.jsonl.gz/66627

Tiefbauamt
Uffizi da construcziun bassa
Ufficio tecnico
La via d'Engiadina è l'axa da traffic la pli impurtanta da l'Engiadina. Il traject tranter la fin d'ost dal vitg da Scuol e la punt Son Valentin che maina sur la Val da Muglins è vegnì construì durant ils onns 1950. Dapi lura èn vegnidas fatgas mo lavurs da mantegniment u renovaziuns da tschertas pitschnas parts, uschia che la via è en in nausch stadi architectonic. Per ademplir las pretensiuns da norma actualas ha la regenza approvà in project d'exposiziun per la correcziun da la via d'Engiadina sin quest traject.
La correcziun da la via planisada prevesa da schlargiar la via sin ina ladezza constanta dal vial, cun spazis laterals e cun schlargiaments necessaris da las stortas. Perquai ston differents mirs da paraid e da sustegn vegnir renovads, engrondids u construids da nov. Da la vart da la val vegnan fatgas differentas novas construcziuns artifizialas. Ils custs totals dal project importan circa 16,2 milliuns francs.
© Uffizi federal da topografia